Aḥric I Tizṛi asebtar wis 26. Ma d ukuẓ n yiḍrisen-nniḍen, rzan aglam n tfekka neɣ ayen i wumi neqqar tarudemt. Aḍris wis ukuẓ, d aḍris n Lxuni , anda i d-igellem tafekka-ines d yittewlen-ines nekkes-it-id seg wungal i d-nebder yakan, « Iḍ d was »asebtar wis 38. Aḍris wis semmus, d aḍris n Faḍma n Summer d tarudemt deg-s yella-d uglam n tfekka-ines akked yittewlen-is, d tasuqilt iga R.Ɛacur d A. Lunes, i udlis n Taher Usediq Lla Faḍma n Sumer .Aḍris wis sdis d aḍris n Jewiga , d aglam n tfekka, aḍris-a d win i d-nekkes seg ungal n Ëmed Nekkar Yugar ucerrig tafawet , asebtar wis 66. Aḍris wis ssa, azwel-is Tamɣart n Setti d aḍris n trudemt iglem-d tafekka d yittewlen i tesa. D adris iga Meksem.Zahir deg Documment d’accompagnement, timlilit n 15 ar 17 Mayyu 1999. Bgayet.Nefren-d ssa n (7) yiḍrisen n uglam. Kraḍ d aglam n wadeg, ukuẓ d tarudemt, acku deg tuget n yiḍrisen n uglam akka i dittasen ama d aglam n wadeg, ama d tarudemt aglam n tfekka d yittewlen. Yerna nefren-itenid iw akken ad d-nessken deg tesleḍt amek i yemmug neɣ amek iga uḍris n uglam ama deg wayen yerzan taɣessa, ama deg wayen yerzan iferdisen n tjerrumt akked yiferdisen n tesnekyest.